קוליאן גדלה בבית מסורתי ובמהלך ילדותה עברה בין פנימיות רבות. היחס שהיה כלפיה כפי שהיא מתארת היה בעייתי במיוחד והיא סבלה ממנו רבות. אביה נהג לשתות כמויות רבות של אלכוהול עד לכדי שכרון ולא הסתיר את זה מעייניהן של רות ואחיותיה שהיו אז בגיל צעיר (בסביבות גיל שבע). לפי דבריה אביה נהג לנקוט באלימות כלפי אימה, דבר שהשפיע רבות על ילדותה, מראה אימה בוכיה ומוכה. היא מתארת את עצמה כמי שניסתה לעזור ולהגן על אימה אך ללא הועיל. היא החלה לעשן כשהייתה בת שבע בלבד, כל זאת כשהיא מתמודדת עם האלימות כלפי אימה מצד אביה. במקביל לתחילת המילניום החדש היא עברה תהליך של חזרה בתשובה ומכאן התקרבה אל הדת בהשקפות העולם שלה. השקפת העולם שלה עוצבה רבות גם מהיותה מושפעת מהמסורת הדתית שעל פי דבריה מנמיכה את חירויות האישה כל זאת כדרך נסתרת מהעין שהיא מתארת כ"אלימות תודעתית". כך גם עם אביה הקשר שלה עמו התחדש לאחר תהליך ארוך וממושך של טיפול.
רות קוליאן היא בוגרת הקריה האקדמית אונו ובעלת תואר במשפטים. באקדמיה היא למדה בקמפוס החרדי שהסב חלק גדול מלימודיה ההשכלתיים לכדי תואר. בזמן היותה סטודנטית (אוגוסט 2014) היא הגישה בקשה להתמודדות על תפקיד ראש אגודת הסטודנטים-דבר שהחל את החשיפה שלה בציבור ואף הגיע לתקשורת. בנוסף לכל זאת היא אם לארבעה ילדים ומשתייכת לזרם האורתודוקסי-חרדי ביהדות- דבר שמתבטא גם בדעותיה וגם בפועלה. אחת מפעולותיה הראשונות בתור פעילה חברתית הייתה ההליכה מפתח תקווה לירושלים שעשתה עם כרזת מחאה שנשאה עימה על מצב הדיור הציבורי במדינת ישראל. ההליכה שלקחה יומיים ושהתרחשה בחודש מרץ 2013 התפרסמה בכלי התקשורת בישראל כל זאת כשהיא מקבלת פניות גם מחבר הכנסת אילן גילאון על המהלך. להלן מופיע חלק מדבריה של רות בזמן מסעה:
ובזכותן.
קוליאן היא ראש מפלגת ובזכותן שהתמודדה בהנהגתה על הבחירות לכנסת ה-20 בשנת 2015.ייחודה של המפלגה אותה מובילה קוליאן הוא בכך שהיא הראשונה בהיסטוריה של הפוליטיקה של מדינת ישראל היוצאת מן המגזר החרדי והמשלבת נשים בתוכה ושמטרתה היא לייצג את קול נשות המגזר. בנוסף לכך היא זאת שחשפה את המפלגה החדשה לציבור- כל זאת בינואר 2015. המפלגה לא עברה את אחוז החסימה בבחירות לכנסת העשרים בסופו של דבר אך זכתה לסיקור התקשורתי נרחב במיוחד (המפלגה זכתה ב-0.04% מקולות הבוחרים- סך הכל 1,802 איש). על פי דברי קוליאן העובדה כי היא התמודדה בבחירות בתור ראש מפלגה חרדית ולא הצטרפה למפלגה קיימת נובעת מכך שהיא רוצה להילחם במערכת החרדית הקיימת- מה שלא בהכרח יתאפשר לה ברמה כזאת אם תתצטרף למפלגה לא-חרדית.
ביקורת ציבורית.
רות קוליאן נתקלה בהתנגדויות רבות במהלך שנות פעילותה כאקטיביסטית חברתית אך עיקרן הן בתקופה שאחרי הקמת המפלגה ובזכותן. מצד רבנים מסוימים בקהילה החרדית הוטל עליה חרם ואף מקורות מדיה בקהילה סירבו שהיא תפרסם בעזרתם את מפלגתה החדשה.
מחלוקת "פאר הדור".
"פאר הדור" הוא שמו של שיר מוכר בעיקר במגזר החרדי אשר קוליאן טוענת עליו בעלות. על פי קוליאן כבר מילדותה כתבה שירים כדרך להבעת הרגשות שהיו לה- בעיקר על אהבה. היא מעולם לא פרסמה את השיר ועל פי טענותיה היא הייתה בקשר עם אבי בן ישראל, שעזר לה בתהליך הפצתו והכנתו. השיר נהיה למוכר במגזר החרדי וזכה בכמויות נכבדות של צפיות בווידאו קליפ שלו שהופץ ברחבי האינטרנט. הוא שימש בסופו של דבר את מפלגת ש"ס בסרטון תעמולה. בנוגע לשאלה האם דבר זה נעשה באישור ישנה מחלוקת. קוליאן טוענת כי אשרה את ההפצה עקב לחצים מרובים שהופעלו עליה ומיד חזרה בה מאישורה, בעוד שתנועת ש"ס טוענת מנגד כי קוליאן חתמה על הסכם עם אקו"ם מה שהתיר את השימוש בשיר. בסופו של דבר הגישה רות קוליאן תביעה בנידון לבית משפט השלום בתל אביב על סך 2.25 מיליון ש"ח.
על הסכסוך עם "יתד נאמן" ו"יום ליום".
"יתד נאמן", המוכר במגזר החרדי, היה אחד מהעיתונים אשר סירבו לפרסם את מודעות התעמולה של מפלגת ובזכותן. צעד זה גרם לסכסוך בין המפלגה והעיתון שהגיע בסופו של דבר לבית משפט העליון. על כך אמר ניל הנדל, השופט שקבע את פסק הדין:
קודם לכן נפסק על ידי שופט בית המשפט המחוזי יעקב שפסר, כי מערכת העיתון "יתד נאמן" תחויב, בדומה ל"יום ליום", לפרסם את מודעות המפלגה בטענתה כי צעד זה נובע מכך שהיא עצמה אישה. בכל מקרה הסכסוך התגלגל לבית המשפט העליון בסופו של דבר ופסק הדין קיבל את עירעור המערכת המנהלית של יתד נאמן.
בתקשורת.
עשייה ציבורית שזכתה לפרסום נרחב במדיה בישראל הוא קידום המודעות לסרטן השד בידי חברי מפלגת ובזכותן ובראשם קוליאן. עשייה זאת התבטאה באמצעות הפצת כרזות והצבתן ברחבי הערים החרדיות בישראל ובהן גם בירושלים, בית שמש ובני ברק. מהלך זה ייחודי מפני שהוא הראשון מסוגו בנושא זה בחברה החרדית שזכה להצלחה כל כך רחבה והיקף כל כך משמעותי (מהלכים שכאלו נדירים במיוחד עקב כך שפרסום דבר מה על מחלת סרטן השד נחשב ללא צנוע ברחבי המגזר החרדי). כך למשל בעלונים אותם פרסמה ברחבי הערים לא צוינו המושגים סרטן או שד כדי לא לפגוע ברגשות התושבים.
כך היא גם זכתה לסרט דוקומנטרי על חייה בשם "יהודיה" שהציג בין היתר גם את המחיר של הביקורת הציבורית אותה קוליאן הייתה צריכה לשאת, בנוסף לסיפור חייה ופועלה למען עמדותיה.
סול סנדלר
סול סנדלר הוא אתלט יהודי-דרום אפריקאי בעבר, אלוף המכביה השלישית (1950) בריצת 400 מטר ובריצת 800 מטר.
ביוגרפיה.
סנדלר גדל במשפחה של ספורטאים. אחיו, דייב אף הוא אתלט מצטיין ואלוף המכביה.
אלוף ושיאן המכביה.
בתחרויות האתלטיקה של המכביה השלישית שנערכו בשנת 1950 זכה סנדלר ב-2 מדליות זהב, בריצת 400 מטר בתוצאה של 50.7 שניות, לפני גרוסברגר (50.7 שניות) וד. שפיצר (51.9 שניות), שניהם מארצות הברית
ובריצת 800 מטר בתוצאה של 1:58.2 דקות, לפני אומלצ'נקו מארצות הברית (2:01.0 דקות) וד. שפיצר (2:02.0 דקות).
יצחק יעקובוביץ'
מריאנו מרטינז
מייק רובינוביץ'
מייק רובינוביץ' הוא אתלט בעבר יהודי-דרום אפריקאי, פעמיים ברציפות אלוף המכביה ושיאן המכביה (השלישית 1950 והרביעית 1953) בריצת 5000 מטר ובריצת 10000 מטר.
ביוגרפיה.
בתחרויות האתלטיקה של המכביה השלישית שנערכו בשנת 1950 זכה רובינוביץ' בשתי מדליות זהב, בריצת 5000 מטר בשיא מכביה חדש של 16:02.8 דקות, לפני האקר (16:13.4 דקות) וש. עמרני (16:15.6 דקות), שניהם מישראל ובריצת 10000 מטר בתוצאה של 34:03.6 דקות, לפני האקר (34:25.4 דקות) וארליך מבריטניה (35:39.5 דקות).
בתחרויות האתלטיקה של המכביה הרביעית שנערכו בשנת 1953 זכה רובינוביץ' בשתי מדליות זהב, בריצת 5000 מטר בשיא מכביה חדש של 15:46.4 דקות, לפני יוסף סלמה (15:55.6 דקות) ובנימין סאדק (16:29.5 דקות), שניהם מישראל ובריצת 10000 מטר בתוצאה של 33:10.6 דקות, לפני ישראל אסולין מישראל (34:33.4 דקות) ופרניצי מטורקיה (36:47.4 דקות) ובכך הגן על תאריו.
חייו האישיים.
רובינוביץ' מתגורר ביוהנסבורג ועבד כרופא שיניים.
רנו 9
רנו 9 (Renault 9) היא מכונית משפחתית, 4 דלתות, מתוצרת יצרנית הרכב הצרפתית רנו אשר יוצרה בין השנים 1981–1988. הדגם יוצר בצרפת, בארצות הברית, בהולנד, בספרד, בטאיוואן, בקולומביה, בארגנטינה ובטורקיה.
סך הכול יוצרו 2,571,362 יחידות.
בארצות הברית יוצרו בין השנים 1982–1987 3 דגמים של הרנו 9: ארבע דלתות, שתי דלתות, ושתי דלתות קבריולה. בסך הכל יוצרו בארצות הברית 623,573 יחידות.
בשנת 1982 נבחרה הרנו 9 למכונית השנה באירופה.
מכונית השנה באירופה.
בשנת 1982 זכתה ה"רנו 9" במקום הראשון, בתחרות "מכונית השנה באירופה", עם 335 נקודות. במקום השני זכתה ה-אופל אסקונה עם 304 נקודות, ובמקום השלישי זכתה הפולקסווגן פולו עם 252 נקודות.
מדיה פלאטה
מדיה פלאטה היא טלנובלה ארגנטינאית לנוער שהופקה על ידי Pol-ka בשנת 2005. הסדרה מתנהלת בתוך בית ספר טיפוסי לאותה התקופה, ומראה את הקשיים היומיומיים של התלמידים והמורים בבית הספר. שידורה הראשון של הסדרה היה ב-7 ביוני 2005 עם 13.6 נקודות רייטינג, ושידורה האחרון היה ב-16 בינואר 2006 עם 8.0 נקודות רייטינג.
בישראל הסדרה שודרה עם כתוביות בעברית בערוץ הילדים במסגרת רצועת "טלמאניה".
תקציר.
וידה חוארז (גבריאלה טוקסנו), מורה שהוזמנה לבית הספר בשביל להיות אחראית לחבורת ילדים בבית הספר. הילדים שהיא נדרשת להדריך נמצאים במצב במסובך מבחינה משפחתית או אישית. וידה תעזור להם להתמודד עם הבעיות שלהם ועם הפחדים שלהם, עם הזמן עליה להתעמת עם אהבתה למורה לאומנות פלסטית בבית הספר, רמו (פדריקו דה אליה).
השחקנים.
שחקנים ראשיים (מבוגרים)
שחקנים ראשיים (נוער)
בית הקברות היהודי בקרנובט
בית הקברות היהודי בקרנובט (בבולגרית: Еврейскo гробища на Карнобат) הוא בית קברות יהודי השוכן בפאתי העיר קרנובט בדרום מזרח בולגריה ונחשב לגדול ולקדום מבין בתי העלמין היהודיים באזור בולגריה. במקום מצויים שרידיהן של כ-2,000 מצבות כאשר הקדומה מהן תוארכה ל-1610.
רקע היסטורי ותיאור האתר.
יהודים התגוררו בקרנובט ככל הנראה מראשית המאה ה-17, אם כי הקמתה של קהילה ממוסדת מיוחסת להגירתם של יהודים מקונסטנטינופול ומאדירנה אשר התיישבו בקרנובט בשלהי המאה-17 וייסדו קהילה יהודית ספרדית.
בית הקברות הוקם בשלהי המאה ה-16 או בתחילת המאה ה-17. בראשית שנות ה-90 של המאה ה-20 ערך ההיסטוריון ד"ר צבי קרן מחקר במקום, שכלל ניקוי וזיהוי מצבות. זוהו, תועדו וצולמו כ-800 מצבות. הממצאים העידו על קהילה בעלת מעמד כלכלי איתן. שתי המצבות הקדומות ביותר שאותרו היו מ-1610 והמצבות המאוחרות ביותר הן משלהי שנות ה-30 של המאה ה-20.